Rikunarita-ORG/Wikinium huggingface dataset:
# Slavenka Drakulić

Slavenka Drakulić
**Slavenka Drakulić** (1949–2026) oli kroatialainen journalisti ja kirjailija.

Drakulić opiskeli kirjallisuutta ja sosiologiaa, opetti Zagrebin lukiossa vuoteen 1984 asti ja työskenteli myöhemmin toimittajana poliittisissa aikakauslehdissä. Hänet irtisanottiin toimituksesta, kun *Danas*-lehti yksityistettiin ja siitä tehtiin Franjo Tuđmanin hallinnon äänitorvi. Vuodesta 1992 lähtien Drakulić työskenteli freelance-kirjoittajana ja toimittajana merkittävissä kansainvälisissä sanomalehdissä. Poliittisen paineen takia hän muutti Tukholmaan ja asui vuoroin Ruotsissa, vuoroin Kroatiassa.

Drakulićin analyysejä Jugoslaviasta ja Itä-Euroopasta sekä Jugoslavian hajoamissodista ja niiden seurauksena syntyneistä uusista valtioista on julkaistu useissa esseekokoelmissa. Vietettyään kuukausia seuraten Haagin kansainvälisen rikostuomioistuimen toimintaa ja muita Kroatian oikeudenkäyntejä hän kirjoitti kymmenkunta muotokuvaa sotarikollisista kokoelmaan *Eivät tekisi pahaa kärpäsellekään*. Drakulić vaati siinä syyllisyyden myöntämistä yksilön tasolla. Vuonna 2005 hän sai Leipzigin kirjapalkinnon tästä teoksesta.

Drakulić julkaisi myös romaaneja, joista monet kertovat naisen kohtalosta vaikeissa oloissa tai suurmiesten varjossa eläneistä naisista, kuten Picasson rakastajattaresta Dora Maarista ja Albert Einsteinin vaimosta Mileva Marićista.

## Teoksia

* Balkan Express : katkelmia sodan toiselta puolelta, suomentanut Marja Haapio, Kääntöpiiri 1994.
* Aivan kuin minua ei olisi, suomentanut Seija Uuskoski, Otava 2000.
* Eivät tekisi pahaa kärpäsellekään: sotarikolliset tuomiolla, suomentanut englannista Petri Stenman, Like 2005.

## Lähteet

## Aiheesta muualla

*
# Kazuo Imanishi

**Kazuo Imanishi**| Henkilötiedot |
| --- |
| **Koko nimi** | Kazuo Imanishi |
| **Syntymäaika** | 12. tammikuuta 1941 |
| **Syntymäpaikka** | Hiroshima, Japani |
| **Kuolinaika** | 16. huhtikuuta 2026 (85 vuotta) |
| **Pelipaikka** | Puolustaja |
| **Pituus** | 174 cm |
| Seurat |
| **Vuodet** | **Seura** | **O (M)** |
| 1963–1969 | Toyo Industries | 42 (0) |
| Maajoukkue |
| 1966 | Japani | 3 (0) |
|
Seurajoukkueuran tilastot kattavat vain kansalliset sarjat. |

**Kazuo Imanishi** (jap. 今西 和男, *Imanishi Kazuo*; 12. tammikuuta 1941 Hiroshima – 16. huhtikuuta 2026) oli japanilainen jalkapalloilija.

## Jalkapallomaajoukkue

Imanishi debytoi Japanin maajoukkueessa joulukuussa 1966. Hän pelasi kolme maaottelua.

## Lähteet

## Aiheesta muualla

* National Football Teams
# Oscar Schmidt

| Oscar Schmidt |
| --- |
|  |
| Henkilötiedot |
| Koko nimi | Oscar Daniel Bezerra Schmidt |
| **Syntynyt** | 16. helmikuuta 1958 Natal, Rio Grande do Norte, Brasilia |
| **Kuollut** | 17. huhtikuuta 2026 (68 vuotta) Santana de Parnaíba, São Paulo, Brasilia |
| Kansalaisuus |  Brasilia |
| Koripalloilija |
| Pelipaikka | Pieni laitahyökkääjä |
| Pituus | 205 cm |
| Paino | 110 kg |
| NBA-varaus | 131. varaus 1984, New Jersey Nets |
| Pelaajaura |
| Seurajoukkueet |
| 1974–1978 1978–1982 1982 1982–1990 1990–1993 1993–1995 1995–1997 1997–1998 1998–1999 1999–2003 |  Palmeiras  Esporte Clube Sírio  América  Caserta  Pallacanestro Pavia  CB Valladolid  Corinthians  Banco Bandeirantes  Grêmio Barueri  Flamengo |
| Maajoukkueet |
| 1977–1996 |  Brasilia |
| Ottelut (pisteet) | 326 (7693) |
| Aiheesta muualla |
| www.oscarschmidt.com.br |
| FIBA |
| [ Muokkaa Wikidatassa ]  |
| Infobox OK |

**Oscar Daniel Bezerra Schmidt** (16. helmikuuta 1958 Natal, Rio Grande do Norte – 17. huhtikuuta 2026 Santana de Parnaíba, São Paulo) oli brasilialainen koripalloilija.

Schmidt oli pitkään historian kaikkien aikojen eniten pisteitä ammattitasolla tehnyt koripalloilija, sillä hän teki sekä maajoukkue- että seurajoukkuetasolla yhteensä 49 973 pistettä. Tässä tilastossa hänet ohitti LeBron James vuonna 2024.

Vielä kuollessaankin Schmidt piti hallussaan sekä miesten olympiakoripallon piste-ennätystä (yhteensä 1 093 pistettä) että MM-turnausten piste-ennätystä (906). Schmidt voitti olympialaisten pistetilaston kolmissa eri kisoissa.

Schmidtin pelipaita on jäädytetty neljässä eri seurassa. Hänet valittiin FIBA Hall of Fameen vuonna 2010.

## Lähteet

## Aiheesta muualla

* Virallinen kotisivu (portugaliksi)
* Serie A:n pelaajaprofiili (Arkistoitu – Internet Archive) (italiaksi)
# Väittely

**Väittely** tai **debatti** on formaali, vuorovaikutteinen argumentointimenetelmä. Tällainen väittely noudattaa tiettyjä sääntöjä ja se on kurinalaista. Arkikielessä väittely tarkoittaa sanallista kiistaa, debattia tai polemiikkia.

Dialektiikka on oppia väittelytaidosta. Väittely on vanha opetusmenetelmä, jota käyttivät antiikin Kreikassa muun muassa sofistit, Sokrates, Platon, Aristoteles ja roomalaiset reetorit. Sokrateen oma dialektinen kysely- ja opetusmenetelmä tunnetaan nimellä sokraattinen menetelmä.

Keskiajan yliopistoissa erilaiset määrättyä muotoa noudattavat disputaatiot olivat keskeinen opetusmenetelmä. Nykyäänkin yliopistoissa jatkotutkintoa suorittavat opiskelijat puolustavat väitöskirjassa esittämiään tieteellisiä tuloksia väitöstilaisuudessa.

## Katso myös

* Argumentointivirhe
* Dialektiikka
* Retoriikka

## Lähteet

## Aiheesta muualla

* Sitaatteja aiheesta **Väittely** Wikisitaateissa
* Väittelyn viisi virhettä, Media- ja digitaidot Yle Areena, Yle.fi

## Kirjallisuutta

* Kurki, Leena & Tomperi, Tuukka: *Väittely opetusmenetelmänä*.  Tampere:  Eurooppalaisen filosofian seura, 2011.  ISBN 978-952-5503-53-1
* Kakkuri-Knuuttila, Marja-Liisa (toim.): *Argumentti ja kritiikki: Lukemisen, keskustelun ja vakuuttamisen taidot*.  Helsinki:  Gaudeamus, 1998 (7. painos 2007).  ISBN 951-662-738-2
# Thomas Henry Huxley

Thomas Henry Huxley.
**Thomas Henry Huxley** (4. toukokuuta 1825 – 29. kesäkuuta 1895) oli brittiläinen biologi, joka puolusti Charles Darwinin evoluutioteoriaa. Hän sai lempinimen *Darwinin bulldoggi*.

Hänen väittelynsä Richard Owenia vastaan todistivat, että ihmisen ja gorillan ruumiinrakenteessa oli suuria yhtäläisyyksiä. Huxley ei itse hyväksynyt monia Darwinin ajatuksia, kuten gradualismia, jonka mukaan kehitys muodostuu pienistä asteittaisista muutoksista.

Huxley kehitti termin *agnostisismi* kuvaamaan omaa ajatteluaan.

## Katso myös

* Oxfordin evoluutioväittely

## Lähteet

## Aiheesta muualla

* Kuvia tai muita tiedostoja aiheesta Thomas Henry Huxley Wikimedia Commonsissa
# DDR (täsmennyssivu)

**DDR** voi viitata:

* DDR on lyhenne sanoista *Deutsche Demokratische Republik* – Saksan demokraattinen tasavalta (*Itä-Saksa*)
* DDR SDRAM (*Double Data Rate*) on parannettu versio SDRAM-muistista
* DDR-lyhennettä käytetään myös Konamin tanssipelisarjasta Dance Dance Revolution
* DDR-lyhennettä käyttää myös pienehkö Internet-aktivistirymä: ”Digital Daydream Renunciation”

Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä.
Artikkelisivuja, joiden nimessä tai tekstissä lukee ”DDR”, voi hakea sivunnimihaulla, laajalla sivunnimihaulla tai tekstihaulla.
# Neretvan taistelu

| Neretvan taistelu |
| --- |
| Osa Jugoslavian rintaman taisteluja toisessa maailmansodassa |
|  Neretva-joen silta, korjattu ja kahdesti tuhoutunut taistelun aikana. Nyk. monumenttina. |
| Päivämäärä | 20. tammikuuta – maaliskuu 1943 |
| Paikka | Neretva-joen ympäristö, Herzegovina, Jugoslavia |
| Lopputulos | Akselivaltojen taktinen voitto, partisaanien vetäytyminen, Četnikien häviö |
| Osapuolet |
|  Saksa  Italia  Itsenäinen Kroatian valtio  Četnikit |  Jugoslavian partisaanit |
| Komentajat |
|  Alexander Löhr  Rudolf Lüters  Italia Mario Roatta  Draža Mihailović  Zaharije Ostojić  Dobroslav Jevđević  Pavle Đurišić  Vojislav Lukačević |  Josip Broz Tito  Arso Jovanović  Velimir Terzić  Koča Popović  Peko Dapčević  Pero Ćetković (kaatui) |
| Vahvuudet |
| 90 000 sotilasta 15 000 Četnikiä 12 lentopataljoonaa | 20 000 sotilasta |
| Tappiot |
| ei tiedossa | 11 915 kaatunutta 616 teloitettua 2 506 vangittua |
| Infobox OKNimi-testi OK |

**Neretvan taistelu** tai (**Tapaus Valkoinen**) oli toisessa maailmansodassa akselivaltojen ja Jugoslavian partisaanien välinen taistelu miehitetyssä Jugoslaviassa. Saksalaisjoukkojen jouduttua perääntymään Pohjois-Afrikassa vuonna 1942, Saksan sodanjohto pelkäsi liittoutuneiden maihinnousua Balkanille. Adolf Hitler määräsi Alexander Löhrin kukistamaan partisaaniesiintymät Jugoslaviassa. Suunnitelman tarkoituksena oli kukistaa partisaanien luoma Bihaćin tasavalta. Suunnitelma pantiin alulle 8. tammikuuta Löhrin tavattua Italian 2. armeijan komentajan Mario Roattan Zagrebissa. Kolmiosainen suunnitelma alkoi 20. tammikuuta 1943 ja taistelun aikana saksalaiset ja Četnikit hyökkäsivät partisaanien hallitsemiin Likan, Kordunin, Banijan, Cazinin, Grmečin, Drvarin, Glamočin, Livnon, Jajcen, ja Ključin kaupunkeihin. Partisaanit onnistuivat vetäytyessään valtaamaan Imotskin, Ljubuškin, Široki Brijegin, Prozorin ja Jablanican kaupungit italialaisilta. Partisaaniosastojen jäätyä mottiin Neretvan lähistölle heidän johtajansa Josip Broz Tito määräsi tuhoamaan joen ylittävät sillat perääntyessään. Taistelut päättyivät maaliskuussa 1943 akselivaltojen taktiseen voittoon partisaanien kärsiessä raskaita tappioita. Saksalaiset eivät kuitenkaan onnistuneet kukistamaan lopullisesti partisaaniesiintymiä Jugoslaviassa. Partisaanit jatkoivat vastarintaa saksalaisia ja Četnikeitä vastaan sodan loppuun saakka. Neretvan taistelusta tehtiin myöhemmin samanniminen elokuva vuonna 1969.
# Šar

Pohjois-Makedonian kartta, jossa Šar-vuoret on merkitty punaisella.
**Šar** tai **Šar-vuoret** (makedoniaksi Шар Планина tai Šar Planina, albaniaksi Mali i Sharrit) on Balkanin niemimaalla, Pohjois-Makedonian länsiosan ja Kosovon eteläosan alueilla suunnassa lounaasta koilliseen, sijaitseva 75 kilometrin pituinen vuoriketju. Sen leveys vaihtelee 10 ja 20 kilometrin välillä, ja sen korkein huippu on 2747 metriä korkea Titov Vrv. Pohjois-Makedoniaan kuuluvalla Šar-vuorten alueella sijaitsevat vuonna 2021 perustettu kansallispuisto ja Popova Sapkan hiihtokeskus.

## Katso myös

* Sarplaninac

## Lähteet
# Serbit

| Serbit |
| --- |
|  Pyhä Sava · Stefan Dušan · Karađorđe · Vuk Karadžić Nikola Tesla · Mihajlo Pupin · Nadežda Petrović · Milutin Milanković |
| **Merkittävät asuinalueet**

|  |  |  |
| --- | --- | --- |
|  Serbia | 6 212 838 |  |
|  Bosnia ja Hertsegovina | 1 711 577 |  |
|  Kroatia | 201 631 |  |
|  Montenegro | 198 414 |  |
|  Romania | 22 518 |  |
|  Saksa | 424 037 |  |
|  Itävalta | 300 000 |  |
|  Sveitsi | 186 000 |  |
|  Yhdysvallat | 172 874 |  |
|  Ruotsi | 130 000 |  |

 |
| Kielet | serbia |
| Uskonnot | ortodoksisuus |
| Infobox OK |

**Serbit** (Срби, *Srbi*) ovat eteläslaavilainen kansa. Serbejä asuu lähinnä Serbiassa, Montenegrossa ja Bosnia ja Hertsegovinassa ja Kroatiassa. Pienempiä serbivähemmistöjä asuu Unkarissa, Pohjois-Makedoniassa, Kosovossa ja Romaniassa.

Serbian väestöstä on serbejä n. 63 prosenttia, 6 212 838 (2002). Yhteensä serbejä arvioidaan olevan noin 12.5 miljoonaa.

Useimmat serbit puhuvat serbian kieltä, joka kuuluu slaavilaiseen kieliryhmään. Kyrillisten aakkosten käytöstä huolimatta kieli on samankaltainen kuin kroatian kieli ja bosnia, joten nämä kielet luokitellaan kielitieteellisesti yhdeksi serbokroatian kieleksi.

Serbien identiteetti perustuu ortodoksiseen kristinuskoon. Uskonto onkin merkittävin erottava tekijä entisen Jugoslavian eri kansojen välillä. Sloveenit ja kroaatit ovat katolilaisia, bosniakit ja Kosovon albaanit islamilaisia ja serbit, montenegrolaiset sekä makedonialaiset ortodokseja.

## Genetiikka

Serbit polveutuvat enimmäkseen aluetta heti jääkaudella asuttaneista ihmisistä ja varsinainen slaavilainen vaikutus heissä on suhteellisen pieni, kun sitä verrataan länsislaavilaisiin kansoihin. Bosniakit ovat geenitutkimuksissa olleet serbeille varsin läheistä sukua, kun taas kroaatit ovat olleet melko kaukaista.

## Väestösuhdekarttoja

* Serbejä (keltaisella) Serbiassa (2002 väestönlaskentatiedot Keski-Serbialle ja Vojvodinalle)
* Kosovon serbit (punaisella) (2005 ETYJ:n arvio)
* Montenegron serbit (sinisellä) (2003 väestönlaskenta)
* Romanian serbit (keltaisella) (2002 väestönlaskenta)
*
*
*
*

## Lähteet

## Aiheesta muualla

* Kuvia tai muita tiedostoja aiheesta Serbit Wikimedia Commonsissa
# Serbian vaakuna

Serbian vaakuna
**Serbian vaakuna** on Serbian kansallistunnus lipun ja kansallislaulun ohella. Se otettiin käyttöön 17. elokuuta 2004. Se on yksinkertaistettu versio aiemmasta Obrenovićin suvun vaakunasta, ja siinä on Bysantin valtakunnan Palaiologos-suvun kaksipäinen kotka. Vaikka Serbia onkin tasavalta, uuteen vaakunaan kuuluu kuningaskunnan kruunu.

Entinen sosialistisen tasavallan vaakuna oli samaa tyyliä kuin muutkin sosialistimaiden vaakunat: viljantähkät symboloivat maanviljelyä ja ratas teollistumista, päällä oleva tähti puolestaan kommunismin valtaa maan yli. Vanha vaakunakilpi jäi edelleen paikalleen. Risti poistettiin niiden välistä kommunismin ateistisen ideologian vuoksi.

* 1941-1944
* Serbian sosialistisen tasavallan vaakuna

Euroopan valtioiden vaakunat

* Alankomaat
* Albania
* Andorra
* Armenia¹
* Azerbaidžan¹
* Belgia
* Bosnia ja Hertsegovina
* Bulgaria
* Espanja
* Georgia¹
* Islanti
* Irlanti
* Italia
* Itävalta
* Kazakstan¹
* Kroatia
* Kreikka
* Kypros¹
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Slovakia
* Slovenia
* Suomi
* Sveitsi
* Tanska
* Tšekki
* Turkki¹
* Ukraina
* Unkari
* Yhdistynyt kuningaskunta
* Valko-Venäjä
* Vatikaanivaltio
* Venäjä¹
* Viro

¹ Myös Aasiaan kuuluvaksi tulkittava valtio